Lav et referat af nedenstående tekst:

Tekst:
Det er svært at være barn eller ung i en familie med alkoholproblemer. Det ved 21-årige Stephanie Maria Lanchow alt om. Hun er vokset op med en far, som drak for meget. Nu forsøger hun at gøre opmærksom på problemet og samle penge ind - på en meget lang cykeltur. Stephanie Marie Lanchow, der til daglig læser spansk på Aarhus Universitet, har cyklet fra Aarhus rundt om  Fyn, og hun er nu på vej rundt langs Jyllands kyster. I dag søndag cykler hun fra Skagen til målet i Geraa på en dag med en del vind. Der er ikke tale om nogen cykelferie. Hun tramper i pedalerne for en sag - Jeg tænker, at der sidder nogen børn derude, som kan se, at man ikke er alene i det her, og at der er en vej ud af det. Det samme med forældrene, som selv har et misbrug, for der er hjælp at hente, siger Stephanie Maria Lanchow. Skaber opmærksomhed På den i alt 2100 kilometer lange cykeltur samler hun ind til projektet De små skuldre, som er et behandlingstilbud til børn og unge som lever i familier med misbrugsproblemer. - Det er en god måde at sætte opmærksomhed på noget ved at gøre noget lidt underligt nogen gange – og det tror jeg,  at det er at cykle så langt, siger Stephanie Maria Lanchow. På turen bor hun ofte hos private, som gerne vil støtte den gode sag. I dag låner hun en baghave i Geraa, hvor hun blev taget imod af værten Vibeke Genefke. - Jeg synes, at det er super, at der er nogen, der gider sætte fokus på nogle ret alvorlige emner – og det er bestemt også noget, vi kender til, siger Vibeke Genefke. Undervejs køber sponsorer kilometer eller sender bidrag efter eget valg. Stephanie tjekkede kontoen sidste gang for en uge siden, og der stod der 10.000 kroner på kontoen. Stephanie cykler mandag til Aalborg. Du kan følge den sidste del af rejsen til målet i Aarhus på facebooksiden stephaniecykler2100km.

Referat:
Stephanie Marie Lanchow er på en cykeltur i Danmark på i alt 2100 kilometer. Hun samler penge ind til et behandlingstilbud til børn og unge, som lever i familier med misbrugsproblemer.